en en en en el en el el el el el el el en el el en el en el en el en en en en it en en el el el el el el el en en el el en en el en it en en el el el el el el el el el el el el el el el el en it en en el el el el el el el el el en el en en en el el el el el el el el en en en el en en el el el el el en el en el en el el en it en en en el en en en en el el el el el el en en el el en en en el el el en en el el en en el en el en en en en el en en it en en el el el en el el el el el el el el el en en en el el el el en en en en el el el el el el en el el el en el el el en el el el el el el el el el el el el el el el el el el el el el en el el en el el en en el el el el en en el en en el el el en it el el en en el fr el el fr el en cs el el el el el el el cs el el el el el el el el el el el en el el el el el el el en el el en el el el el el el el el el el de el el el el el el el el el el el cs el el el el el el el el el el el el el el el el en el el el en el en el el el el el el el el en el el en el el el el el en el el el el el el el el el el el eo el el el el el el el el el el el el el el en el el fr en el en en el fr el el el el el es el el en el el el el el el it en it el it en el el tr en en en en en
Καλώς ήλθατε! Ελπίζω να σας κρατήσω ευχάριστη συντροφιά με τις ανησυχίες μου: ζωή, σχέσεις, καλλιτεχνικές δημιουργίες, ταξίδια, φωτογραφία, τραγούδι, προβληματισμοί και πολλά άλλα!...
Translate my blog in your own language!
... σε όλες και όλους σας Χαρούμενα Χριστούγεννα!
Μακάρι ο Χριστός να συνοδεύει τις ζωές όλων μας, και να μας κρατά από το χέρι στις δυσκολίες.
Να είστε καλά, εσείς και όσοι αγαπάτε!!!
Αναρτηθηκε απο {Marianna} στις 12:22 μ.μ. 11 σχολιασαν...
Έρχονται αλλαγές. Όπως κάθε ξεκίνημα νέας χρονιάς φυσικά.
Κι έχω όνειρα, πολλά όνειρα!...
Αυτή η Disney τα φταίει όλα!... Θα ήθελα να είναι τα πράγματα εύκολα και ονειρικά, όπως στο τραγούδι: "Γλυκιά ζωή! Μπροστά μας μια καινούρια αρχή! Στους ουρανούς, στη γη, παντού μαζί! Εγώ, εσύ κι ο κόσμος!"...
Μα δεν είναι!... Έχουμε όνειρα. Και ελπίδα ότι θα τα καταφέρουμε. Και φόβους ότι δεν θα μπορέσουμε να κάνουμε τίποτα απ' όσα θέλουμε. Γιατί δεν θα είμαστε εμείς επαρκείς, ή γιατί δεν θα μας αφήσουν οι περιστάσεις, οι δυσκολίες, οι άλλοι...
Δεν πειράζει... Θα κάνουμε την προσπάθειά μας, και ο Θεός βοηθός...
Αναρτηθηκε απο {Marianna} στις 10:59 μ.μ. 2 σχολιασαν...
"Μεγαλώσαμε εδώ, είναι ωραία εδώ, τι ωραία; Μαγικά είναι, έχει ήλιο, έχει θάλασσα, έχει αλάτι στα μαλλιά, άμμο κρυμμένη στα πιο παράξενα σημεία μιας τσάντας που δεν τινάξαμε... εδώ φοράμε σκούφους μονάχα επειδή έτσι γουστάρουμε, εδώ είναι νοέμβρης και δεν χρειάζεσαι μπουφάν, εδώ τρώμε σουβλάκια στο όρθιο, πίνουμε τσίπουρα και γελάμε, εδώ κλαίγαμε για αγόρια που δεν μας ήθελαν, μετά πετούσες μια μαλακία και σκάγαμε στα γέλια, εδώ έκλαψαν επειδή δεν τους θέλαμε, εδώ χαράξαμε τα ονόματα μας σε δέντρα -αυτά τα λίγα που υπάρχουν- εδώ κάναμε κοπάνες, εδώ μεθύσαμε και ξερνούσαμε στο μπάνιο κάποιου φίλου, εδώ – στο δωμάτιο μου – μας είχε βρεί η μάνα μου λιωμένες με ένα μπουκάλι τεκίλα και κάτι φλούδες από λεμόνια, θυμάσαι;
Ο ένας μετά τον άλλον αγανακτούν, και φεύγουν... έχουν γαμάτα βιογραφικά οι φίλοι μου, τους προσλαμβάνουν εύκολα έξω - χαίρομαι. Λυπάμαι που σκορπιζόμαστε. Λυπάμαι που μένω εδώ και οι άλλοι φεύγουν για ένα μέλλον που για να το ζήσουν θα πρέπει να μηδενίσουν το κοντέρ τους. Ένα κοντέρ που τις ταχύτητες του τις ανεβάσαμε μαζί τόσα χρόνια. Φεύγεις, θα σε στηρίξω, αλλά ρε γαμώτο, μην φύγεις! Δες πόσα καταφέραμε σε τόσο λίγο διάστημα, πίστευες τι θα συνέβαινε το 2008, πίστευες ότι θα μαζευόμασταν εκατοντάδες χιλιάδες στο Σύνταγμα για τόσους μήνες, πίστευες οτι θα πιανόμασταν χέρι χέρι για να μην χαθούμε μες τον κόσμο, πίστευες ότι θα πηγαίνουμε σε συγκεντρώσεις και δεν θα μαστε τρεις κι ο κούκος, πίστευες το αποτέλεσμα των εκλογών όταν γιορτάζαμε το βράδυ στο περίπτερο στο Πανεπιστήμιο και ήταν αυτό το αστείο παιδί με την πορτοκαλάδα που δεν μιλούσε, έλα πες, πιστεύεις την απόσταση που έχουμε διανύσει; Eγώ θα μείνω.
Ο ένας μετά τον άλλον βλέπουν την πόλωση, τους φασίστες, την επικείμενη σύγκρουση. Μου είπες ότι κάτι μπάτσοι είχαν στριμώξει έναν μετανάστη, ότι τους έδειξε τα χαρτιά του και του τα σκισαν, μου είπες ότι στους φίλους του Δ. που τους έπιασαν τους ξερίζωσαν τις τζίβες μία μία, σοκαρίστηκες. Το ξέρω πως κάθε βράδυ ακούς για επιθέσεις χρυσαυγιτών σε μετανάστες, το ξέρω πως εσύ ήθελες να σώζεις γατάκια μην τα πατήσουν αυτοκίνητα και τώρα ασχολείσαι με τέτοια. Δεν ήμασταν προετοιμασμένες γι αυτό αλλά να που έτυχε...
Και τώρα τι; 'Ετσι απλά, δεν ζείς εδώ όπως θα θέλες και φεύγεις. Φεύγοντας από το πρόβλημα δεν λύνεται, μήπως πάντα φεύγαμε αναζητώντας την προσωπική διάσωση; Mήπως φτάσαμε εδώ επειδή συναινέσαμε σε αυτή την λάθος λογική; Kαι αν εκεί που πας, γίνουν σε λίγο καιρό τα ίδια, τι θα κάνεις; Θα πας αλλού; Θα γυρνάς με μια βαλίτσα τον πλανήτη για να βρείς που δεν έχει κρίση, μπάς και ζήσεις; Μια ζωή φευγάτη; Μπας και δω φευγάτη ήσουν; Mήπως όταν αδιαφόρησες- αστάθμητος παράγοντας βλέπεις η αδιαφορία- έφταιξες κι εσυ; Όπως κι εγώ. Τώρα έκλεισες και τα εισιτήρια. Εγώ θα μείνω.
Καταφέρνουν αυτό που θέλουν, μας αποδεκατίζουν, δεν το καταλαβαίνεις; Δεν γίνεται να φεύγεις και να μείνουμε εμείς οι λίγοι με τα παππούδια που ψήφισαν Σαμαρά. Θα μας κάνουν τα ίδια και χειρότερα. Μείνε να το παλέψουμε. Μείνε να τους διώξουμε και να φτιάξουμε τον κόσμο μας όπως μας αξίζει, καλύτερο! Oνειρέψου με μάτια ανοιχτά εδώ. Δεν μπορώ μόνη μου... Μείνε να μη μείνουμε λίγοι... Εγώ θα μείνω."
Διάβασα το πρωτότυπο κείμενο εδώ, είναι της Αναστασίας Γιάμαλη και έχει τίτλο "Μου διώχνετε τους φίλους μου...".
Δεν έχω να προσθέσω τίποτε άλλο. Αντικατοπτρίζει ολόκληρη την πραγματικότητά μου. Μια πραγματικότητα που μισώ να αντιμετωπίζω.
Η διάθεση, στα πατώματα. Αλλά δεν θα της περάσει μωρέ!... ;)
Αναρτηθηκε απο {Marianna} στις 9:45 μ.μ. 6 σχολιασαν...
Η άγρια Κεφαλλονιά και ο μικρός άγγελος
Το σαββατοκύριακο που μας πέρασε, πήραμε την μεγάλη απόφαση με την Βασούλα και κάναμε επιτέλους ένα ταξίδι που είχαμε τάξει εδώ και πολύ καιρό να κάνουμε: πήγαμε στην Κεφαλλονιά στην φίλη μας την Κατερίνα, να δούμε τον μικρό της μπέμπη (προσεχώς Αναστάση), που σε λίγες μέρες κλείνει τους 6 μήνες της ζωής του!...
Οι κάμερες των κινητών άρχισαν να δουλεύουν από το ξεκίνημα του ταξιδιού βεβαίως βεβαίως, μέσα στο πούλμαν...
Κηφισός- Πάτρα, για μένα συνηθισμένο ταξίδι. Το θέμα είναι πως περνάει η ώρα στο πλοίο!... Αλλά είχαμε και γι' αυτό τη λύση... χειροτεχνία!!!
Τα δώρα που πηγαίναμε δεν γινόταν να παραδοθούν χωρίς τη συνοδεία κάποια κάρτας με τις απαραίτητες ευχές, γι' αυτό και πιάσαμε δουλειά με το που κάτσαμε στο καράβι!... (Δεν θέλω ούτε να σκέφτομαι τι θα σχολίασαν οι συνταξιδιώτες μας...)
Εμείς πάντως το απολαύσαμε, και το αποτέλεσμα μας άρεσε πολύ!... Και μπράβο μας!
Και όλα αυτά με ένα κομμάτι χαρτόνι, χαρτάκια post-it, 4 μανταλάκια, στυλό, ψαλίδι και κόλλα! Μπορεί να μην ήταν αριστούργημα, αλλά δεδομένων των συνθηκών νομίζω δεν θα μπορούσαμε να έχουμε καλύτερο αποτέλεσμα! Και ξανά μπράβο μας!...
Με τα πολλά, μετά από άλλες 3 ώρες, φτάσαμε στη Σάμη...
(Φυσικά, οι πολλές ώρες ταξίδι άρχισαν να μου την βαράνε στα νεύρα!...)
Κτελ για Ληξούρι κι από εκεί, Χαβριάτα! Όπου μας περίμενε ένας μικρός άγγελος...
Από την πρώτη στιγμή που τον είδαμε, τον αγαπήσαμε! Γι΄αυτό και η μαμά- Κατερίνα μας απείλησε ότι όταν κλείσει ο Αναστάσης τα 18, να ξεχάσουμε τα σούρτα- φέρτα στο νησί, γιατί δεν μας τον δίνει για γαμπρό που να σκάσουμε!!!... Κακιά...
Χάρηκα τοσο πολύ που είδα τη φίλη μου χαρούμενη και γεμάτη, όταν κρατούσε στην αγκαλιά της το μωρό της... Τελικά η μητρότητα της πάει, παρ' όλο που δεν μπορούσα ποτέ να την φανταστώ μαμά (όπως δεν μπορώ να φανταστώ τον εαυτό μου ή οποιαδήποτε άλλη φίλη μου τη δεδομένη στιγμή)!...
Για τη φίλη μου είχα φτιάξει ένα ζευγάρι συρμάτινα σκουλαρίκια, και ένα φεγγαρο- φυλακτό για τον μπέμπη.
Η Κατερίνα μας περιποιήθηκε και μας αντάμειψε για το μεγάλο μας ταξίδι, με την πιο ωραία και αχνιστή μακαρονάδα φούρνου!...
Από τα λίγα που προλάβαμε να δούμε από την Κεφαλλονία, μου έκανε εντύπωση το πόσο διαφορετική είναι από τη Ζάκυνθο! Άγριο μέρος, με ψηλά, απότομα βουνά, απόκρημνες παραλίες, δάση από πουρνάρια, οροπέδια... Αν δεν ήξερα ότι είμαι σε νησί, θα πίστευα ότι είμαι κάπου στην Πελοπόννησο, το δίχως άλλο! Όμορφος τόπος, άγρια όμορφος...!
Οι παραλίες δείχνουν τόσο διαφορετικές το χειμώνα!... Με μια απόκοσμη ομορφιά...
Αυτό το ταξίδι μου, όπως και πολλές άλλες αφορμές τον τελευταίο καιρό, με έκανε να σκεφτώ κάποια πράγματα... Η ζωή στην επαρχία κυλάει πολύ διαφορετικά. Ήρεμα. Απλά. Σε κάνει να ψάχνεις το νόημα σε πιο ουσιαστικά πράγματα. Θέλω να πω, κι εγώ που είμαι στην πόλη και δουλεύω για 200€ το μήνα, και αγχώνομαι και αγωνιώ, τι κερδίζω;...
{Kansas - Dust In The Wind}
Χάρηκα που είδα την φίλη μου εντάξει, ησύχασα... Εκεί έχει ό,τι χρειάζεται για να ζήσει όμορφα, και είναι στο χέρι της να έχει μια ζωή γεμάτη με ό,τι επιθυμεί εκείνη. Της εύχομαι ολόψυχα να είναι καλά εκείνη και η όμορφη οικογένειά της... Εύχομαι επίσης ο Θεός να φυλάει το μικρό της άγγελο, γιατί είναι μια ολοφάνερη ευλογία αυτή η ψυχούλα :)
Αυτά από εμένα, σας φιλώ!...
Υ.Γ. Επισκευθείτε το M&M handmade... stories για να δείτε τις νέες Χριστουγεννιάτικες fimo- δημιουργίες της Μαριλένας!
Αναρτηθηκε απο {Marianna} στις 1:05 π.μ. 2 σχολιασαν...
Ετικετες κόσμημα, προς σκέψη, τα νέα μου, card-making, la musique, photo- story
Τετάρτη 21 Νοεμβρίου 2012
Πρόσφατα, έξω από ένα γυμναστήριο σε μια μεγάλη πόλη της Γαλλίας, τοποθετήθηκε μια μεγάλη αφίσα με μια νέα, όμορφη, ημίγυμνη και αδύνατη νεαρή κοπέλα, με την παρακάτω λεζάντα:
«ΦΕΤΟΣ ΤΟ ΚΑΛΟΚΑΙΡΙ ΘΕΛΕΙΣ ΝΑ ΕΙΣΑΙ ΓΟΡΓΟΝΑ Ή ΦΑΛΑΙΝΑ;»
Μια κυρία μέσης ηλικίας που δεν είχε παρόμοια φυσικά χαρακτηριστικά με την νεαρή στην αφίσα, απάντησε στη αφίσα του γυμναστηρίου, γραπτώς και δημοσίως με δική της αφίσα λέγοντας τα εξής:
"Οι Φάλαινες περιτριγυρίζονται από φίλους (δελφίνια, ιππόκαμπους, θαλάσσιους ελέφαντες και περίεργους άνθρωπους). Έχουν ενεργή σεξουαλική ζωή, μένουν έγκυοι και γεννάνε αξιολάτρευτα φαλαινάκια. Κάνουν ωραία παρέα με τα δελφίνια τρώγοντας σαρδέλες και γαρίδες και παίζοντας στις θάλασσες, ταξιδεύουν σε εξωτικά μέρη όπως την Παταγονία, τα στενά του Bering και τους κοραλλιογενείς υφάλους της Πολυνησίας. Οι Φάλαινες τραγουδούν θαυμάσια και έχουν ηχογραφήσει και CD. Ζουν ελεύθερα, χωρίς ουσιαστικούς εχθρούς εκτός από τον άνθρωπο, είναι αγαπητές και σεβαστές και τελούν υπό την προστασία πολλών οργανώσεων.
Οι Γοργόνες δεν υπάρχουν! Και εάν υπήρχαν, θα έκαναν ουρές έξω από τα γραφεία των ψυχαναλυτών πάσχοντας από κρίση ταυτότητας: 'Είμαι Ψάρι ή Άνθρωπός;'
Οι γοργόνες δεν μπορούν να κάνουν σεξ διότι όπως υποστηρίζει η μυθολογία, όποιος άνδρας τις πλησιάσει πεθαίνει και εξάλλου μάλλον τους λείπει ο κατάλληλος «εξοπλισμός» για σεξ (αφού κάτω από τη μέση αυτό που διαθέτουν είναι μία ουρά ψαριού). Χωρίς σεξ, ούτε παιδιά μπορούν να κάνουν και τέλος πάντων, ποιός θα ήθελε να κάνει παρέα με μια κοπέλα που βρομάει ψαρίλα;
Με βάση τα παραπάνω η επιλογή μου είναι ξεκάθαρη: ΝΑΙ!!! ΘΕΛΩ ΝΑ ΕΙΜΑΙ ΦΑΛΑΙΝΑ!!!
Υ.Σ. Ζούμε σε μια εποχή που τα media καθορίζουν το «ωραίο». Μόνον οι αδύνατοι είναι ωραίοι. Αλλά εγώ προτιμώ να απολαμβάνω παγωτό με τα παιδιά μου, ένα καλό δείπνο με τον σύντροφό μου και καφέ με τις φίλες μου. Καθώς περνούν τα χρόνια, κερδίζουμε αργά-αργά βάρος, κυρίως διότι μαζεύουμε τόσες πληροφορίες και γεμίζει το κεφάλι μας σοφία. Όταν δεν χωράει άλλη σοφία το κεφάλι μας, η αποθηκευμένη γνώση διανέμεται στο υπόλοιπο σώμα μας. ΔΕΝ ΕΙΜΑΣΤΕ ΥΠΕΡΒΑΡΕΣ, είμαστε υπερβολικά καλλιεργημένες, μορφωμένες, χαριτωμένες και χαρούμενες...
Από σήμερα, όταν θα βλέπω τον κώλο μου στον καθρέφτη, θα σκέφτομαι: «Πω, Πώ τι έξυπνη που είμαι!!!!!»
κείμενο απο την Αννα Παναγιωταρέα
Υ.Γ. Άλλωστε... Γιατί να αντισταθεί κάποιος σε κάτι τόσο υπέροχο όσο αυτά;;;
Καλό βράδυ σε όλους!
Αναρτηθηκε απο {Marianna} στις 12:29 π.μ. 4 σχολιασαν...
Σάββατο 17 Νοεμβρίου 2012
Σήμερα είναι μεγάλη μέρα για το blog!
Σήμερα ξαναβαφτιζόμαστε, αλλάζουμε περιεχόμενο, αλλά όχι φίλους!
Σήμερα θέλω να σας ευχαριστήσω για όλες τις επισκέψεις σας και τα όμορφα σχόλιά σας!
Να ευχαριστήσω όσους θελήσατε να διαβάσετε τις σκέψεις μου, να ακούσετε τα τραγούδια που ανέβαζα, να δείτε τις καλλιτεχνικές μου δημιουργίες... και μιας και αναφέρθηκα σε αυτές...
Όοοοοχι, μη φοβάστε! Δεν εγκαταλείπω το μπλογκοσπιτάκι μου! Απλά αποφάσισα να δημοσιεύω τις καλλιτεχνικές μου δημιουργίες αποκλειστικά στο νέο μπλόγκ που έχω με τη φίλη μου Μαριλένα, το M&M handmade...stories! Από δω και στο εξής, αυτό το μπλογκ μετονομάζεται σε With love, {Marianna}, κρατώντας μόνο το δεύτερο μέρος του παλιού του ονόματος, καθώς και όλο το μη- καλλιτεχνικό του περιεχόμενο: εδώ θα δημοσιεύω περισσότερο σκέψεις, εμπειρίες, εικόνες, προσωπικά μου κομμάτια και όλα όσα θέλω να μοιραστώ με τον έξω κόσμο...
Αυτός είναι και ένας τρόπος να δηλώσω έμπρακτα πως θέλω να ασχοληθώ πιο σοβαρά με τα χειροποίητα δημιουργήματα, και να κάνουμε πραγματικότητα όσα σχεδιάζουμε με την Μαριλένα... Για περισσότερα, μείνετε συντονισμένοι στο M&M handmade...stories, όπου θα βλέπετε πλέον ότι φτιάχνω με τα χεράκια μου (μαζί φυσικά με όσα φτιάχνει η Μαριλένα με τα δικά της θαυματουργά χεράκια)!  ;)
Είναι επίσης ένας τρόπος να είμαι συνεπής απέναντι στους μπλογκ-ο-φίλους μου, μιας και πολλές φορές έκανα καιρό να ανεβάσω κάτι καλλιτεχνικό εδώ, και ανέβαζα μόνο σκέψεις... Τώρα λοιπόν ξέρετε...
Και μετά τις βαρύγδουπες ανακοινώσεις... να σας ευχηθώ ένα όμορφο Σαββατοκύριακο!!!
Αναρτηθηκε απο {Marianna} στις 2:13 μ.μ. 2 σχολιασαν...
Ετικετες τα νέα μου
Παρασκευή 26 Οκτωβρίου 2012
Είδα μια όμορφη ταινία σήμερα... Peace, Love & Misunderstanding.
Είναι κακό οι άνθρωποι να χάνονται στην καθημερινότητα, στις ευθήνες, στα "πρέπει", και να χάνουν αυτά που τους προσφέρει η ζωή. Αυτή η ζωή η ωραία μα τόσο λίγη...
Και είναι κρίμα να θες να κάνεις τόσα πολλά, και να έχεις χρόνο για τόσα λίγα!...
(Προσπαθώ να δικαιολογηθώ που έχω να κάνω ανάρτηση 800 χρόνια όπως καταλαβαίνετε!)
Ελπίζω να είστε όλοι καλά! Σας επισκέπτομαι, βλέπω όσα κάνετε, βλέπω το φθινόπωρο να έχει φωλιάσει στις διαθέσεις όλων μας, βλέπω ανθρώπους να ψάχνουν τρόπους να βάλουν την ομορφιά στη ζωή τους... Και χαίρομαι...
Αναρτηθηκε απο {Marianna} στις 1:10 π.μ. 7 σχολιασαν...
Ετικετες προς σκέψη, τα νέα μου
Σάββατο 6 Οκτωβρίου 2012
New blog on the block!
Από δω και στο εξής, οι καλλιτεχνικές μου ανησυχίες επεκτείνονται και ενώνονται με αυτές της Μαριλένας! Και για του λόγου το αληθές, σας προσκαλώ να περάσετε από το νέο, κοινό μας blog-ο-σπιτάκι, εν ονόματι "M&M handmade... stories" !!!
Σας περιμένω, να τα λέμε κι από εκεί΄.
Αναρτηθηκε απο {Marianna} στις 3:35 π.μ. 4 σχολιασαν...
Ετικετες τα νέα μου
Κυριακή 23 Σεπτεμβρίου 2012
Μόλις επέστρεψα από ακόμη ένα ταξίδι στην αγαπημένη μου Πάτρα!
Σε κάποια παλιότερη ανάρτηση είχα υποσχεθεί φωτορεπορτάζ, και αποφάσισα να σας δείξω κάποιες φωτογραφίες από αυτή μου την επίσκεψη, αν και είναι λίγες... Προτιμώ γενικά να απολαμβάνω με τα μάτια... ;)
Μπαίνω στο πούλμαν και απλώνομαι! Κάνω το κάθισμα δικό μου, συνοδό στην χαρά μου που πάω "σπίτι"...
Αυτή τη φορά αποφάσισα να αγνοήσω τη ζαλάδα που με πιάνει όταν διαβάζω, και άνοιξα το βιβλίο μου. Καιρό είχα να διαβάσω οτιδήποτε πέραν από τα συγγράμματα της σχολής...
Τα τοπία έξω εναλλάσονται. Όσες φορές κι αν τα έχω δει, περιέργως ποτέ δεν τα βαριέμαι...
Ξεκούραση στο σπίτι, κι ύστερα η απαραίτητη βόλτα στο κέντρο!...
Αυτή η βιτρίνα πολύ μου άρεσε! Είναι κι αυτή στο κλίμα της νοσταλγίας του Σεπτέμβρη. Μπράβο σε όποιον την εμπνεύστηκε!
Ύστερα κατηφορίσαμε στον Μόλο...
Αυτό που απολαμβάνω σε αυτή την πόλη, είναι ότι αισθάνομαι ότι οι άνθρωποι έχουν πολύ γούστο! Μου αρέσουν τα μαγαζία τους! Μπορείς να μπεις σε ένα μαγαζί που απ' έξω μοιάζει αδιάφορο, και μέσα να δεις πράγματα που θα σε εκπλήξουν ευχάριστα! Το ίδιο ισχύει τόσο για τα καταστήματα όσο και για τις καφετέριες, τα ταβερνάκια, τα ζαχαροπλαστεία, τα μπαράκια κλπ κλπ! Μπαίνεις μέσα και καταλαβαίνεις ότι έχουν βάλει όλη τους τη μαεστρία οι άνθρωποι για να σε κάνουν να ξανάρθεις!
Αυτή τη φορά πήγαμε στο "Νέον". Η πρώτη μου κουβέντα όταν είδα το εσωτερικό απ' έξω, λίγο πριν μπούμε, ήταν "Α! Μια ζούγκλα!" Δείτε τις φωτογραφίες και θα καταλάβετε γιατί...
Στο βάθος του μαγαζιού, υπήρχε ένας τοίχος γεμάτος με επιτραπέζια, τοποθετημένα με τάξη σε ξύλινα κουτιά, σεντούκια και μπαουλάκια! Και στη μέση ένας καθρέφτης που μου έκανε τσαλιμάκια! Ή μήπως του έκανα εγώ;...
Έπιασα το τάβλι κι επιστροφή στο τραπέζι μας, στη μέση της "ζούγκλας"!
Άλλη μια γωνίτσα του μαγαζιού, με παλιές γαλλικές αφίσες.
Το τάβλι συνοδεύει φυσικός χυμός μύλο!
Ύστερα επιστροφή στο σπίτι...
Ένα τοπίο που έχω φωτογραφίσει άπειρες φορές, και θα φωτογραφίσω άλλες τόσες πιστεύω, μέχρι να κλείσει το κεφάλαιο "Πάτρα".
Βγήκαν και οι μακριές μου οι πιτζάμες, με τη ρομαντική διάθεση!...
Μα η μέρα της επιστροφής έρχεται πάντα πριν καν το καταλάβω!...
Ευτυχώς, κάτι τέτοια τοπία με κάνουν να απολαμβάνω τη διαδρομή προς την άχαρη- τελικά- Αθήνα, και να ονειρεύομαι το επόμενο ταξίδι!...
Καλή εβδομάδα εύχομαι σε όλους!...
Μιλώ με τις πηγές που ζούνε μοναχές
και τους μιλώ για σένα!
πΠς όταν με κοιτάς, σαν λες πως μ'αγαπάς
{Kανά Μελίνα_ Μιλώ για σένα}
Αναρτηθηκε απο {Marianna} στις 11:33 μ.μ. 2 σχολιασαν...
Ετικετες προς σκέψη, τα νέα μου, la musique
Νεότερες αναρτήσεις Παλαιότερες αναρτήσεις Αρχική σελίδα
Κι αν είμαι εγωκεντρική, εγώ είμαι ολόκληρη μωρό μου! Γι'αυτό μπορώ και σ'αγαπώ. Και σ'αγαπώ σαν εαυτό μου!... Δεν είμαι τ'άλλο σου μισό! Εγώ μισώ ό,τι χωρίζει... Είμαι το άλλο σου εγώ, αυτό που γουργουρίζει!...
The solitude of the earth comforts my body... The spirit of the wind carries my mind... The tides of water rush through my veins... The vitality of the flames feeds my soul...
Διαβάστε εδώ τις χειροποίητες ιστορίες των M&M!!!
Μην παραλείψετε να επικευθείτε το blog της μαμάς- Μαρίας!!! ♥
προς σκέψη (82) τα νέα μου (72) la musique (56) κόσμημα (18) βίντεο (17) Scrapbooking (15) επισκεφθείτε (15) Fimo (8) card-making (8) Έμαθα- μαθαίνω- θα μάθω (8) τετράδια (8) for fun (7) βραβείο (7) blog candy (6) blog-ο-παίχνιδο (6) ευχές (6) 20 sec reading (5) decoupage (5) μαγειρική (5) photo- story (4) quotes (4) moodboard (3) Αγαπημένο μου ημερολόγιο (3) αφιέρωση (3) ταξίδι (3) Christmas (2) Photo a day (2) dossier (2) νικητής (2) σελιδοδείκτες (2) cupcakes (1) dreamboard (1) face painting (1) λαμπάδα (1) παραγγελιά (1)
Η άγρια Κεφαλλονιά και ο μικρός άγγελος
New blog on the block!
Ξέρω τι έκανες φέτος το καλοκαίρι!
Νομίζω πως θα συμφωνήσετε μαζί μου: το κακό έχει παραγίνει! Μα τι μας έχει πιάσει, και όπου κι αν βρισκόμαστε- τσουπ!- φωτογραφία και chec...
Μερικές φορές, η ζωή σου φέρνει πράγματα εκεί που δεν τα περιμένεις, και το τοπίο γύρω σου αλλάζει... Όλα είναι διαφορετικά πλέον, και προ...
Αγαπημένο μου ημερολόγιο... (1)
"...Έχω τόσα ανάμεικτα συναισθήματα... Μια αίσθηση φυγής, και ταυτόχρονα μια όρεξη να παλέψω: για τη ζωή που θα ήθελα να έχω. Τολμάω ...
20 sec reading: Πώς να ανακαλύψετε εάν κάτι είναι σημαντικό
Ο δάσκαλος περπατούσε μέσα σε ένα χωράφι σιτάρι , όταν ένας μαθητής ήρθε σ 'αυτόν :  "Δεν μπορώ να ξεχωρίσω ποιο είναι το α...
Τις τελευταίες μέρες, με ταλαιπωρεί το συναίσθημα της ανυπομονησίας ... Έχω κάποια πράγματα στο μυαλό μου, που θέλω να γίνουν. Και θέλω ...
♥ Places I love... ♥
Ένα βίντεο με εικόνες από το χωριό μου, τον Αγαλά Ζακύνθου! ♥
Τα αγαπημένα μου ιστολόγια! ♥
Επίσκεψη στο Αρχοντικό Μπενιζέλων, το πιο παλιό σπίτι της Αθήνας - *Στο εσωτερικό της αυλής της κατοικίας* Το μεσημέρι της Κυριακής, πήγαμε έναν περίπατο στην Πλάκα, αυτή τη φορά με σκοπό μια επίσκεψη στο πιο παλιό σπί...
Πριν από 17 ώρες
Ενα φύλλο μαραμένο - στην αυλή μου , έπεσε λέει το τραγούδι και η αλήθεια είναι οτι στην αυλή μου από φύλλα μαραμένα άλλο τίποτα!Φθινόπωρο γαρ, επιτέλους! Τι όμορφη εποχή αλήθ...
Πριν από 3 ημέρες
δια χειρός Ρένας Χριστοδούλου
ΣΥΛΛΟΓΙΚΟ ΚΈΝΤΗΜΑ!! Στον καμβά της ιστορίας. - Στον Καμβά της Ιστορίας. Μια μοναδική έκθεση παρουσιάζεται, για λίγες μέρες ακόμα, στο Μουσείο Λαϊκής Τέχνης & Παράδοσης «Αγγελική Χατζημιχάλη» με ε...
Πριν από 2 εβδομάδες
message in a bottle...
νεα σχολικη χρονια - Πρωτη μερα σχολειο σημερα! Απο τοτε που ηρθαμε Γερμανια πρωτη φορα ξεκιναει Σεπτεμβριο το σχολειο. Εδω τα σχολεια ξεκινουν διαφορετικη ημερομηνια σε καθ...
Πριν από 3 εβδομάδες
Kapa. Me without you...tea without a biscuit!
Αύγουστος... - Νομίζω πως όσο περνούν τα χρόνια βαραίνουν διαφορετικά πάνω μου. Παλιότερα όλα ήταν απλά…πότε άρχισαν να γίνονται όλο και πιο πολύπλοκα δεν θυμάμαι…κάπου...
Πριν από 1 μήνα
Κινέζικο κοτόπουλο με άρωμα και γεύση λεμονιού - Τις προηγούμενες μέρες, το κοριτσάκι μου μας μαγείρεψε κινέζικο. Ήταν θεονόστιμο. Δοκιμάστε το και θα ενθουσιαστείτε! Κινέζικο κοτόπουλο με άρωμα και γεύση...
Πριν από 2 μήνες
Γιουβαρλάκια Σούπα - [image: Γιουβαρλάκια Σούπα] Μια σούπα την οποία μπορούμε να απολαύσουμε με ιδιαίτερη χαρά και να απαλύνει, να ζεστάνει και να χορτάσει ένα πειναμασμένο στο...
Πριν από 6 μήνες
- γυρεύω τις λέξεις που με κάνουν να ανατριχιάζω τις ψάχνω στο δρόμο κρυφακούω καμιά φορά τους διπλανούς τους περαστικούς ανοίγω τις κεραίες μου να πιάσω...
Πριν από 6 μήνες
Καλή χρονιά 2022 - *Καλή χρονιά με υγεία, αγάπη, χαρές και όμορφες στιγμές.* *Μια χρονιά γεμάτη με όλα τα καλά του Θεού!*
Πριν από 8 μήνες
Τα παπουτσια της Dorothy
Ωδή στη Black Orchid - Ο Σταύρος Παράβας, σε μια σκηνή της ταινίας "Το κοροϊδάκι της Πριγκηπέσσας" εξηγούσε στον κινηματογραφικό αδελφό του τα πλάνα του για ένα επερχόμενο...
Πριν από 9 μήνες
Στιγμές... - *Aπό στιγμές, κρατάω μια νύχτα ξάστερη, ένα φιλί, ένα τσιγάρο δρόμο. Δυο λέξεις, ένα βλέμμα, ένα «πολύ», που δε χώρεσε στο «λίγο». Ένα «φεύγ...
Πριν από 1 χρόνια
Φθινοπωρινά Φύλλα - Σειρά χάλκινων κοσμημάτων με ημιπολύτιμους λίθους - Μία σειρά σκουλαρίκια σε σχήμα φύλλου με χάλκινο σύρμα και ημιπολύτιμες πέτρες! http://kosmimatamexantres.blogspot.com/feeds/posts/default?alt=rss
Πριν από 1 χρόνια
- ΚΑΛΗ ΧΡΟΝΙΑ ΣΕ ΟΛΟΥΣ ΣΑΣ ΚΑΙ ΕΥΤΥΧΙΣΜΕΝΟ ΤΟ 2020.ΣΑΣ ΕΥΧΟΜΑΙ ΑΥΤΗ Η ΧΡΟΝΙΑ ΝΑ ΓΕΜΙΣΕΙ ΤΙΣ ΚΑΡΔΙΕΣ ΟΛΩΝ ΜΕ ΚΑΡΑΜΕΛΟΜΕΝΟ ΣΙΡΟΠΙ ΚΑΙ Η ΝΕΡΑΙΔΑ ΤΩΝ ΕΥΧΩΝ ΝΑ ΡΙ...
Πριν από 2 χρόνια
Οι χρωματιστές κορδέλες - *Εκείνο το καλοκαίρι, αργήσαμε να φύγουμε για το νησί. * *Ημουν οκτώ χρονών. Η μάνα μας συμπλήρωνε ένα χρόνο στο νοσοκομείο της Νίκαιας. Ένα λάθος στην επέμ...
Πριν από 5 χρόνια
Πώς να κρατήσετε τα γυναίκεια παπούτσια σαν καινούργια - Όλοι και όλες αγαπάμε τα παπούτσια μας, ειδικά αυτά που επιλέγουμε για τις πιο ειδικές κι επίσημες περιστάσεις και συνήθως μάλιστα τα προσέχουμε και σαν ...
Πριν από 5 χρόνια
Υγιεινό παγωτό με δύο υλικά...plus το νέο μου gadget Lenovo Yoga Tab 3 Pro! - Σας πετυχαίνω σε διακοπές ή δεν έχει ξεκινήσει ακόμα η άδεια; Οι δικές μου διακοπές πλησιάζουν (αργότερα σε instagram θα τα δείτε!), αλλά προς το παρόν οργ...
Πριν από 6 χρόνια
Pizza Workshop - Pizza Workshop opened in Bristol in 2015, offering eight classic sourdough pizzas and one or two specials. In their own words, “it’s not some dastardly plot...
Πριν από 6 χρόνια
Fish Baptism Favors - About this time last year, I was crocheting fish, lots and lots of fish. To be exact, I made 100 tiny, cute and colorful fish! Then we added a keychain a...
Πριν από 7 χρόνια
Άλλος ένας κύκλος έκλεισε!... - Έφτασε το καιλοκαίρι, κι έτσι λίγο λίγο αφήνουμε πίσω μας έναν εποικοδομητικό χειμώνα, γεμάτο με δραστηριότητες όλο έμπνευση, κέφι, χαρά και δημιουργηκότη...
Πριν από 7 χρόνια
Γύρισααααααα!!! Και τα νέα μου... - Καλημέρα, καλημέρα! Πω πω πω... πάνω από 4 μήνες δεν έχω γράψει στο χαρούμενο μου μπλογκάκι! Μου λείψετε πολύ!!! Ήμουν τοοοοσο πολύ απασχολημένη, που δεν π...
Πριν από 7 χρόνια
"Φωλιά μαργαριταριού" - Το παρομοίασα με φωλιά μαργαριταριού και όχι άστοχα νομίζω. Αυτό το καλοσχηματισμένο ολοστρόγγυλο μαργαριτάρι βρήκε μια αγκαλιά από επιχρυσωμένο μπρούντζο...
Πριν από 8 χρόνια
Thank you and Goodbye - Με ανάμεικτα συναισθήματα θέλουμε να μοιραστούμε μαζί σας την απόφασή μας να σταματήσουμε την λειτουργία αυτού του Blog μας. Σίγουρα στενοχωριόμαστε κα...